Actor o Gymro yw **Alexander Vlahos** (ganwyd 30 Gorffennaf 1988) sydd yn fwyaf adnabyddus am chwarae Philippe d'Orléans, brawd y frenin Louis XIV, yng nghyfres deledu *Versailles* ar Canal+ ac am chwarae Mordred yn nrama *Merlin* ar y BBC.

Bywyd cynnar
------------

Ganwyd Vlahos yn y Tymbl, Sir Gaerfyrddin, cyn symud i Lantrisant, Morgannwg Ganol. Mae ei dad yn Roegwr tad a'i fam yn Gymraes, ac mae'n siarad Cymraeg a Saesneg. Bu'n chwarae hoci iâ o wyth oed i 18 oed. Hyfforddodd fel actor yng Ngholeg Brenhinol Cerdd a Drama Cymru yng Nghaerdydd, gan raddio yn 2009.

Gyrfa
-----

Ymddangosodd gyntaf yn nrama BBC Cymru, drama, *Crash*, yn 2009 yn portreadu Dylan. Y flwyddyn ganlynol, ymddangosodd yn yr opera sebon feddygol *Doctors* mewn stori dros wythnos o'r enw Master Of The Universe, lle roedd yn chwarae'r brif rhan o Lewis Cutler. Enwebwyd y penodau fel 'Pennod Sengl Gorau' a 'Golygfa Trawiadol y Flwyddyn' yng Ngwobrau Sebon Prydeinig 2010. Hefyd yn 2010, ymddangosodd yn y ddrama Gymraeg*Pen Talar* a *The Indian Doctor*, ac yn y ffilm *Bright Lights*.

Yn 2012 enillodd rôl Preifat Keenan yn *Privates*, cyfres deledu fer am consgriptiaid yn y Gwasanaeth Cenedlaethol wedi ei osod yn y 1960au, lle roedd rhaid iddo eillio ei ben. Bu hefyd yn chwarae rhan Mordred yng nghyfres pump o *Merlin*, rôl a oedd yn cael ei chwarae yn wreiddiol gan Asa Butterfield yn y ddau gyfres gyntaf.

O 2012 i 2016 bu'n chwarae rôl Dorian Gray yn nghyfres sain o *The Confessions Of Dorian Gray* gan gwmni Cynyrchiadau Big Finish. Ygrifennodd un o'r penodau hefyd, *The Mayfair Monster*, a gyhoeddwyd ym mis Hydref 2013, a'r ddrama sain, *HMS Surprise* ar gyfer casgliad Bernice Summerfield *New Frontiers* a gafodd ei ryddhau ym mis Ebrill 2013.

O 6 Rhagfyr 2013 ymddangosodd Vlahos yn *Fortune's Fool* yn yr Old Vic. Cafodd addasiad Mike Poulton o ddrama Turgenev ei gyfarwyddo gan Lucy Bailey, mewn cynhyrchiad oedd yn serennu Iain Glen a Richard McCabe.

Ym mis Gorffennaf 2015, cyhoeddwyd y byddai yn chwarae Bertie Potts yng ngyfres sain byr "The Diary of River Song" wedi ei osod ym mydysawd Doctor Who bydysawd, ochr yn ochr ag Alex Kingston.

Yn y gyfres deledu hanesyddol Ffrenging fywyd yn llys Louis XIV, *Versailles*, a ddechreuodd ym mis Tachwedd 2015, mae'n rhan o'r prif gast, yn serennu fel brawd y brenin, Philippe I, Duke of Orléans. Ffilmiwyd ail gyfres yn gynnar yn 2016 a roedd yn edrych ar ochr ysgafnach Philippe, y tro cyntaf i Vlahos bortreadu cymeriad ysgafn ers peth amser. Ar 14 Medi 2016 cadarnhaodd y cynhyrchydd Claude Chelli fod Versailles wedi ei adnewyddu am drydydd cyfres, bydd yn dechrau ffilmio ym mis Ebrill 2017.

Yn y ddrama-ddogfen *Barbarians Rising* (2016), cyd-gynhyrchiad byd-eang ar gyfer sianeli History, mae Vlahos yn chwarae yr ymerawdwr Rhufeinig Valentinian mewn un bennod. Mae hefyd yn portreadu yr athronydd a mathemategydd Rwmaneg Maurice Solovine mewn un bennod o *Genius*, cyfres sgriptiedig cyntaf y National Geographic Channel, a ddangoswyd gyntaf yn Ebrill 2017.

O 11 Chwefror i 11 Mawrth 2017 serennodd Vlahos yng nghynyrchiad Max Gill o *La Ronde*, fersiwn modern, niwtral o ran rhywedd o'r ddrama gan Arthur Schnitzler. Roedd cast o bedwar yn chwarae y deg cymeriad a ddewiswyd ar hap ar y llwyfan bob noson gyda olwyn roulette. Yn nrama clywedol *Hamlet* gan gynyrchiadau Big Finish yn 2017 roedd Vlahos yn chwarae'r prif gymeriad o Hamlet.

Ffilmyddiaeth
-------------

Teledu| Teitl | Blwyddyn | Rhan | Nodiadau |
| --- | --- | --- | --- |
| *Crash* | 2009-2010 | Dylan |
| *Doctors* | 2010 | Lewis Cutler | 5 pennod |
| *All Shook Up!*
 | 2010 | Dafydd Hibbard |
| *Pen Talar* | 2010 | Iolo | 3 pennod |
| *The Indian Doctor* | 2010 | Tom Evans | 5 pennod |
| *The Tower* | 2011 | Tom | Ffilm deledu |
| *Merlin* | 2012 | *Mordred* | 12 pennod |
| *Privates* | 2013 | Preifat Keenan | 5 pennod |
| *Versailles* | 2015–2018 | Philippe I, Duke of Orléans | Prif gast |
| *Barbarians Rising*
 | 2016 | Valentinian III | 4 pennod |
| *Prisoner Zero* | 2016 | Zero | Llais |
| *Genius* | 2017 | Maurice Solovine | 3ydd bennod |

Ffilm| Teitl | Blwyddyn | Rhan | Nodiadau |
| --- | --- | --- | --- |
| *Bright Lights*
 | 2010 | Steff | Ffilm fer |
| *Truth or Dare* | 2012 | Luke |
| *Button Eyes* | 2013 | Bachgen | Ffilm fer |
| *The Head Hunter* | 2016 | Herbert Mullin |

Cyfresi sain a llyfrau llafar| Teitl | Blwyddyn | Cynhyrchydd | Rhan | Nodiadau |
| --- | --- | --- | --- | --- |
| *Gallifrey* | 2011 | Big Finish Productions | Cyfres 4 |
| *The Confessions o Dorian Gray* | 2012-2016 | Dorian Gray | Cyfresi 1-5 |
| *Bernice Summerfield* | 2012 | Gray | Casgliad 3 "Legion" |
| 2013 | Awdur "*HMS Surprise*"
ar gasgliad 4 "New Frontiers" |
| *The Diary of River Song*
 | 2015 | Bertie Potts |
| *Doctor Who - The Lives of Captain Jack* | 2017 | Y Dieithryn |
| *Hamlet* | 2017 | Hamlet |

Theatr
------

| Teitl | Flwyddyn | Rôl | Cyfarwyddwr |
| --- | --- | --- | --- |
| *Fortune's Fool*
 | 2013 | Pavel Yeletsky | Lucy Bailey |
| *Macbeth* | 2013 | Malcolm | Kenneth Branagh |
| *La Ronde* | 2017 | Max Gill |

Cyfeiriadau
-----------

1. ↑  BJsRealm (24 Hydref 2012), *Merlin S5 | S4CsHeno: Alex Vlahos about 'Merlin', 'Privates' and a new movie role [no S5 spoilers**], adalwyd 26 Awst 2016*
2. ↑  Owens, Dave (21 Hydref 2012). "Welsh actor Alexander Vlahos is casting a spell in Merlin". Wales Online. Archifwyd o'r gwreiddiol ar 23 Rhagfyr 2012. Cyrchwyd 25 Hydref 2012. Unknown parameter `|deadurl=` ignored (help)
3. ↑  Walker-Arnott, Ellie (11 Rhagfyr 2012). "Alexander Vlahos webchat: "Merlin has changed my life"". Radio Times. Archifwyd o'r gwreiddiol ar 2017-08-02. Cyrchwyd 18 Mehefin 2017.
4. ↑  "IMDb Bio"
5. ↑  "Twitter"
6. ↑  "The British Soap Awards 2010". ITV. 19 Mai 2010. Cyrchwyd 25 Hydref 2012.
7. ↑  Jeffery, Morgan (11 Hydref 2012). "Alexander Vlahos 'Merlin' Q&A: 'Mordred might not be the villain'". Digital Spy. Cyrchwyd 25 Hydref 2012.
8. ↑  "The Confessions Of Dorian Gray". Big Finish Productions. Cyrchwyd 11 January 2013.
9. ↑  "The Confessions of Dorian Gray - The Mayfair Monster". Big Finish Productions. Cyrchwyd 11 Medi 2016.
10. ↑  Oebel, Nicole (8 Medi 2016). "'Versailles' interview with Alexander Vlahos". myFanbase. Cyrchwyd 11 Medi 2016.
11. ↑  "New Frontiers - Bernice Summerfield: Box Sets". Big Finish Productions. Cyrchwyd 5 Awst 2014.
12. ↑  "Fortune's Fool". Archifwyd o'r gwreiddiol ar 2013-10-09. Cyrchwyd 10 May 2017.
13. ↑  Sitbon, Prescilia (14 Medi 2016). "C. CHELLI (CAPA Drama) : «Versailles saison 3 devrait entrer en tournage en avril 2017» - média+" (yn Ffrangeg).
14. ↑  Oebel, Nicole (24 Chwefror 2017). "Alexander Vlahos Interview - From Versailles to La Ronde". myFanbase. Cyrchwyd 21 March 2017.
15. ↑  Oebel, Nicole (14 Rhagfyr 2016). "'Hamlet' interview with Alexander Vlahos & Scott Handcock". myFanbase. Cyrchwyd 21 March 2017.
16. ↑  Rooney, David (5 Mehefin 2014). "Theater Review: Kenneth Branagh in 'Macbeth'". The Hollywood Reporter. Cyrchwyd 18 Mehefin 2017.

Dolenni allanol
---------------

* Alexander Vlahos ar wefan Internet Movie Database
* Alexander Vlahos ar Twitter